laion/Wikipedia-Exotic huggingface dataset:
שורש 72

שורש 72 או רי בּוּ (בסינית: 日部, פיניין: Rì bù) הוא השורש השבעים ושניים של הכתב הסיני. פירושו "שמש" או "יום" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים. במילון קאנגשי יש 453 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 72 בוויקישיתוף מאגר Unihan - U+65E5
ראלף הדלי

ראלף הדלי (באנגלית: Ralph Hedley;‏ 31 בדצמבר 1848 – 14 ביוני 1913) היה צייר, מגלף בעץ ומאייר ריאליסטי, הידוע בעיקר בציוריו המתארים סצנות של חיי היומיום בצפון מזרח אנגליה. ראלף והוריו ריצ'רד ואנה הדלי נולדו בג'לינג ווסט ליד ריצ'מונד שבצפון יורקשייר, ועברו לניוקאסל על טיין בסביבות 1850, בעקבות המהפכה התעשייתית. כשהיה בן 13 בערך, הוא למד אצל תומאס טווידי בסדנאות גילוף עץ, במקביל למד אמנות ועיצוב בבית הספר הממשלתי בניוקאסל, והשתתף בשיעורי ערב בבית הספר אצל ויליאם בל סקוט. בגיל 14 הוענקה לו מדליית ארד על ידי המחלקה לאמנות ומדע. לאחר שסיים את לימודיו, הקים הדלי עסק מצליח לגילוף עצים, תוך ייצירת ליטוגרפיות לעיתונות המקומית וניצל כל הזדמנות לעבוד כאמן. הציור הראשון שלו התקבל לתערוכה באקדמיה המלכותית בשנת 1879. יחד עם הנרי ה. אמרסון ורוברט ג'ובלינג הקימו את מועדון Bewick שעודד והציג את עבודתם של האמנים המקומיים בצפון מזרח, והעלו את התערוכה הראשונה בשנת 1884. דוגמאות לעבודות גילוף העץ שלו ניתן למצוא בכנסיית הקתדרלה של ניקולס הקדוש, ניוקאסל, בין השנים 1882–1889. ניתן לראות עבודות גילוף אחרות בכנסיית סנט אנדרו, ניוקאסל על טיין וכנסיות רבות בצפון מזרח. הוא היה חבר באגודה המלכותית לאמנים בריטים, והציג יותר מחמישים מציוריו באקדמיה המלכותית בין השנים 1879–1904. הוא הפך לנשיא מועדון Bewick והיה סגן נשיא מועדון האמנות של סאות' שילדס. ציוריו של הדלי זוכים להערכה בשל התיעוד שהם מספקים על חיי היומיום בטיינסייד בסוף המאה ה-19 ותחילת המאה ה-20. כבר בזמן מותו של הדלי ביוני 1913, העיתון "ניוקאסל דיילי כרוניקל" זיהה את ערך יצירתו, וכתב כי "מה שברנס עשה עבור האיכרים של סקוטלנד עם עטו, ראלף הדלי יצר עם המברשת והפלטה שלו עשה עבור הכורים בנורת'מברלנד - אדם ועמל." מספר עבודות של הדלי, ביניהן "חתול בחלון קוטג'", "הליכה הביתה" ידועות ברחבי העולם, רבות מהן שוכפלו כהדפסים פופולריים. במארס 2004 נמכר ציור "הטורניר", המתאר קבוצת נערים שנאבקים זה בזה, תמורת 44,000 ליש"ט - שיא לציור של הדלי במכירה פומבית. הדלי הוא אחד הדמויות בניוקאסל שזכו לכבוד בתוכנית לוחות הנצחה בעיר [10]. הלוח הוצב ב־29 בנובמבר 2004, ברחוב בל גרוב 19 שם התגורר הדלי משנת 1885 ועד מותו בשנת 1913. הגלריה לאמנות לאינג (Laing) מחזיקה באחד הגופים הגדולים של יצירתו של הדלי, כולל 41 ציורי שמן ושלושה צבעי מים, והציגה תערוכה מרכזית שהוקדשה להדלי בשנת 1990. מדיה וקבצים בנושא ראלף הדלי בוויקישיתוף ראלף הדלי, באתר Discogs (באנגלית) Ralph Hedley - Tyneside Painter by John Millard, Tyne and Wear Museums, Newcastle-on-Tyne 1990. Cass, Eddie (2003). "Ralph Hedley and His Sword-Dance Paintings". Folk Music Journal. London: English Folk Dance and Song Society. 8 (3): 335. Ralph Hedley: Painting the North East | Newcastle City Council, community2.newcastle.gov.uk Bewick Club | Artist Biographies, www.artbiogs.co.uk "Record amount for artist's work" (באנגלית בריטית). 2004-03-24. נבדק ב-2021-10-17. Chronicle Live: Number one for news, opinion, sport & celebrity gossip, www.chroniclelive.co.uk
חוסה חרוואסיו ארטיגס

חוסה חרווסיו ארטיגס (ספרדית: José Gervasio Artigas; נולד ב-19 ביוני 1764 ומת ב-23 בספטמבר 1850), מצביא אורוגוואי. נולד במונטווידאו לאחת מהמשפחות שייסדו את העיר. בגיל 12 עבר לגור בכפר בקרב הגאוצ'וס ורכש מיומנות ברכיבה על סוסים ובשימוש בנשק. כן יצר קשרים עם בני הצ'רואה (Charrúa) הילידים. בתקופת מגוריו באזור שמצפון לריו נגרו, "המערב הפרוע" של אורוגוואי באותה תקופה, מצא את פרנסתו בעיסוקים שהיו מחוץ לחוק. כשהיה בן 33 הצטרף, במסגרת הסדר חנינה לפורעי חוק, למיליציות הבלנדנגס (Blandengues), ששמרו על גבולות הקולוניה הספרדית. לאחר מהפכת מאי בארגנטינה נטש ארטיגס את המיליציה ועבר ב-1811 לבואנוס איירס. שם הוקצה לו כוח בן 180 אנשים, שנועד לשחרר משלטון הספרדים את ה"רצועה המזרחית" (Banda Oriental), כפי שנקרא באותו זמן השטח שתופסת כיום אורוגוואי. הכוח ניצח את הספרדים בלס פיידרס, ומאוחר יותר הטיל מצור על מונטווידאו. המצור הוסר כאשר החונטה המהפכנית המקומית החליטה לשתף פעולה עם שביתת הנשק שחתם הטריומווירט מבואנוס איירס עם המלוכנים. באפריל 1813 מינה אותו הקונגרס של הפרובינציה למושל אזרחי וצבאי של הרצועה המזרחית. בתוקף תפקידו שלח שליחים לבואנוס איירס שישתתפו בכינון פדרציה של אזור ריו דה לה פלטה, שאחת מהחברות בה תהיה הרצועה המזרחית עצמה. משנדחו השליחים והתוכנית שהציעו התקררו קשריו עם השלטון בבואנוס איירס. ב-1814 הקים את "ליגת העמים החופשיים", שתחת כנפיה ביקש לאחד את כל תומכי הפדרציה באזור ריו דה לה פלטה. ב-1816 סירב להשתתף בקונגרס טוקומן, שמטרתו הייתה לבסס את השלטון הריכוזי (האנטי-פדרליסטי) של בואנוס איירס. מאוחר יותר באותה שנה פלשו אל הרצועה המזרחית כוחות פורטוגליים מברזיל ותפסו את מונטווידאו. בקרב טקוארמבו (Tacuarembó) ב-1820 הנחילו הברזילאים תבוסה ניצחת ל"ליגת העמים החופשיים". ארטיגס נסוג לפרובינציית אנטרה ריוס, שגם ממנה גורש בידי מושל הפרובינציה פרנסיסקו רמירס. הוא גלה לפרגוואי, שם נפטר כעבור שלושים שנה. ארטיגס נחשב לגיבור לאומי בארצו ולאחד מאבות האומה האורוגוואית. עצמותיו הובאו לקבורה במונטווידאו ב-1856. ב-1884 נקרא על שמו מחוז ארטיגס בצפון מזרח המדינה, וב-1930 שונה שמה של עיר הבירה של המחוז לארטיגס. מדיה וקבצים בנושא חוסה חרוואסיו ארטיגס בוויקישיתוף חוסה חרוואסיו ארטיגס, באתר אנציקלופדיה בריטניקה (באנגלית) חוסה חרוואסיו ארטיגס, באתר "Find a Grave" (באנגלית)
שורש 106

שורש 106 או בַּאי בּוּ (בסינית: 白部, פיניין: Bái bù) הוא השורש המאה וששה של הכתב הסיני. פירושו "לבן" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים. במילון קאנגשי יש 109 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) מדיה וקבצים בנושא שורש 106 בוויקישיתוף מאגר Unihan - U+767D
דגל מלטה

דגל מלטה (במלטית: Bandiera ta' Malta) הוא דגלה הלאומי של מלטה. עיצובו הוא דגל דו-צבעי, המורכב משני פסים אנכיים - לבן בצד השמאלי ואדום בצד הימני. בקנטון הדגל (הפינה השמאלית העליונה) מתנוסס צלב ג'ורג' (ממוסגר בקו אדום) - אות כבוד שהוענק לכל האוכלוסייה המלטזית על גבורתם ואבירותם במהלך מלחמת העולם השנייה. דגל מלטה הוא בין הדגלי המדינות היחידים שיש בו גוונים של אפור. כמו כן הוא אחד משלושה דגלי המדינה היחידים שבו יש בני אדם (בנוסף לדגל בליז ודגל ברוניי) סמל מלטה המנון מלטה מלטה, באתר דגלי העולם (באנגלית) דגלי וסמלי מלטה באתר משרד המידע של ממשלת מלטה (באנגלית) דגל מלטה באתר נשיא מלטה (באנגלית) דגל מלטה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
טרנבוד

טרנבוד (בהונגרית: Tarnabod) הוא כפר במחוז הווש בצפון מזרח הונגריה. על פי עדויות ארכאולוגיות חיו באזור בני אדם כבר בתקופת האבן. בעת החדשה האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1333. הכנסייה הרומית-קתולית בכפר החלה להבנות בשנת 1720 והיא שופצה ונבנתה מחדש מאז מספר פעמים. בשנת 1880 חיו בטרנבוד 16 יהודים, לפחות שלושה מהם נרצחו בשואת יהודי הונגריה. מדיה וקבצים בנושא טרנבוד בוויקישיתוף נתוני הכפר באתר הלמ"ס ההונגרי יהודי טרנבוד במפקד יהודי הונגריה תיעוד יהודי טרנבוד שנרצחו בשואה
קורדליה אדוורדסון

קורדליה אדוורדסון (בגרמנית: Cordelia Edvardson;‏ 1 בינואר 1929 – 29 באוקטובר 2012) הייתה עיתונאית שוודית, סופרת וניצולת שואה ילידת גרמניה. היא הייתה כתבת ירושלים בעיתון השוודי סוונסקה דאגבלאדט בין השנים 1977–2006. אדוורדסון דיווחה בהרחבה בעיתון זה על הסכסוך הישראלי-פלסטיני, והיא הייתה בעלת טור בעיתון עד שעזבה את התפקיד בשנת 2006. אדוורדסון נולדה במינכן, גרמניה, בשנת 1929. וגדלה כנוצרייה כקתולית. עם זאת, מאחר שאביה, הרמן הלר, היה יהודי, אדוורדסון נעצרה על ידי הנאצים במהלך השואה וגורשה למחנות הריכוז טרזיינשטט ואושוויץ. גם סבה מצד אמה היה יהודי והמיר את דתו לקתולי. לאחר מלחמת העולם השנייה, אדוורדסון היגרה לשוודיה והחלה את הקריירה שלה כעיתונאית. בשנת 1984 פרסמה אוטוביוגרפיה המתעדת את חייה כניצולת שואה, אשר זיכתה אותה בפרס הספרותי "פרס האחים שול". קורדליה אדוורדסון נפטרה ממחלה בסטוקהולם ב-29 באוקטובר 2012, בגיל 83. מדיה וקבצים בנושא קורדליה אדוורדסון בוויקישיתוף קורדליה מריה אדוורדסון, באתר Svenskt kvinnobiografiskt lexikon קורדליה אדוורדסון, במסד הנתונים הקולנועיים IMDb (באנגלית) קורדליה אדוורדסון, במסד הנתונים הקולנועיים KinoPoisk (ברוסית) Swedish journalist, Auschwitz survivor Cordelia Edvardson dies at 83 - The Washington Post, web.archive.org, ‏31 באוקטובר 2010
שורש 47

שורש 47, או צ'ואן בּוּ (בסינית: 巛部, פיניין: Chuān bù) הוא השורש הארבעים-ושבעה של הכתב הסיני. פירושו "נהר" והוא אחד מתוך 31 (מתוך סך הכל 214 שורשי הקאנגשי) שורשים המורכבים מארבעה קווים. במילון קאנגשי יש 26 תווים (מתוך 49,030) שניתן למצוא תחת שורש זה. תצורה נוספת נפוצה של צ'ואן בּוּ היא 川, ואף עליה ישנן תוספות של שורשים או קווים היוצרים תווים שונים, כגון: 州 (אי בנהר, או ישות מדינית),‏ 𠆯 (לקום),‏ 氚 (טריטיום). השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה)  מדיה וקבצים בנושא שורש 47 בוויקישיתוף מאגר Unihan - U+5DDB
ג'ניה ברקמן

יבגני (ג'ניה) יהונתן ברקמן (נולד ב-9 בספטמבר 1991) הוא כדורגלן ישראלי המשחק בעמדת הבלם בהפועל נוף הגליל, בה גם משמש כקפטן הקבוצה. ברקמן התחיל לשחק כדורגל כאשר בגיל 9 הצטרף לקבוצת הילדים של הפועל נוף הגליל, ושיחק בכל קבוצות הגיל של המועדון. ב-1 בנובמבר 2010 ברקמן ערך את הופעת הבכורה שלו בקבוצה הבוגרת בתיקו 2-2 נגד מכבי באר שבע. ב-27 באוגוסט 2012 ברקמן הבקיע את שער הבכורה שלו בקבוצה בניצחון 2-3 נגד בית"ר תל אביב רמלה. ביולי 2018 ברקמן חתם בהפועל כפר סבא. בעונתו הראשונה במועדון, ברקמן היה שותף לעלייה של כפר סבא לליגת העל ואף המשיך לשחק בקבוצה גם בעונתה הראשונה בליגת העל. ב-23 ביולי 2020 ברקמן חזר לנוף הגליל ובסיום עונתו הראשונה במועדון רשם עלייה שנייה בקריירה לליגת העל. הפועל כפר סבא ליגה לאומית: 2018/2019 הפועל נוף הגליל ליגה לאומית: 2020/2021 מדיה וקבצים בנושא ג'ניה ברקמן בוויקישיתוף ג'ניה ברקמן, באתר ההתאחדות לכדורגל בישראל ג'ניה ברקמן, באתר Transfermarkt ג'ניה ברקמן, באתר Soccerway ברקמן, באתר ההתאחדות לכדורגל בישראל קובי פורטל, ג'ניה ברקמן חתם בהפועל כפר סבא, באתר דאבל פס, 8 ביולי 2018 ג'ניה ברקמן חתם בהפועל נוף הגליל: "אין כמו בבית", באתר וואלה, 23 ביולי 2020
מנהל רוסקוסמוס

מנהל רוסקוסמוס, רשמית מנכ"ל התאגיד הממלכתי לפעילות חלל "רוסקוסמוס" (ברוסית: Генеральный директор государственной корпорации по космической деятельности «Роскосмос»‎), הוא נושא המשרה הגבוה ביותר של רוסקוסמוס, סוכנות החלל של הפדרציה הרוסית. המנהל משמש כיועץ בכיר לענייני מדעי החלל של נשיא רוסיה. סגן מנהל רוסקוסמוס משמש כמפקד שני של הסוכנות ואחראי כלפי המנהל על מתן תכנון והנחיות מדיניות עבור הסוכנות. השניים מייצגים את רוסקוסמוס בפני המינהל הנשיאותי, הדומה הממלכתית, ראשי סוכנויות ממשלתיות פדרליות, ארגונים בינלאומיים וארגונים חיצוניים. הם גם מפקחים על העבודה השוטפת של המחלקות השונות של רוסקוסמוס. המנהל הנוכחי הוא יורי בוריסוב, שמונה על ידי הנשיא ולדימיר פוטין ב־15 ביולי 2022. לפני הקמת סוכנות החלל הרוסית, את תפקידי תיאום פעילויות החלל האזרחיות תיאם משרד ממשלתי לבניית מכונות כללית. השר היה אחראי בפועל על תוכנית החלל הסובייטית ובמשרה זו כיהנו פיוטר גורמיקין (1955–1957), סרגיי אפאנסייב (1965–1983), ויטאלי בקלאנוב (1983–1988), ויטאלי דוֹגוּז'ייב (1988–1989) ואולג שישקין (1989–1991). המנהל הראשון של סוכנות החלל הרוסית היה יורי קופטב. במהלך כהונתו סבלה הסוכנות ממשבר כלכלי, והוא שהוביל את הטיסות הפרטיות לחלל, והיה גם המנהל הוותיק ביותר, שמילא את התפקיד בשנים 1992 עד 1999. מדיה וקבצים בנושא מנהל רוסקוסמוס בוויקישיתוף רוסקוסמוס "Дмитрий Рогозин назначен генеральным директором госкорпорации «Роскосмос»". kremlin.ru (ברוסית). נבדק ב-24 במאי 2018. {{cite news}}: (עזרה)
הפלת מטוס T-39 ב-1964

ב-28 בינואר 1964 מטוס Sabreliner מדגם T-39 של חיל האוויר האמריקני יורט במהלך משימת אימון סמוך לארפורט שבמזרח גרמניה על ידי מטוס מיג 19 של חיל האוויר הסובייטי. שלושת אנשי הצוות נהרגו. ערך מורחב – המלחמה הקרה המלחמה הקרה התפתחה בין הגוש הסובייטי לבין ארצות הברית, קנדה ומדינות מערב אירופה, והמתיחות בין ארצות הברית לבין ברית המועצות הגיעה לשיאה במדינות הגובלות במסך הברזל ובעיקר מערב גרמניה ומזרח גרמניה כאשר היחסים בין שתי המעצמות התאפיינו בעוינות. דוגמה בולטת לעוינות זו התבטאה במשבר מטוס הריגול U-2 שבו הפילו הסובייטים מטוס ריגול אמריקני במאי 1960. ב-28 בינואר 1964 מטוס דו מנועי מדגם T-39 של חיל האוויר האמריקאי המריא מויסבאדן שבמערב גרמניה במשימת אימון שגרתית שאמורה להימשך כ-3 שעות. הטיסה התחילה ללא אירועים מיוחדים, ו-47 דקות לאחר ההמראה הבחינו במכ"ם של שני בסיסים חיל האוויר האמריקאי כי המטוס טס לעבר מזרח גרמניה במהירות של 800 קמ"ש. הבסיסים ניסו ליצור תקשורת עם המטוס, אך זה לא השיב בשל תקלה טכנית בציוד התקשורת בו. לאחר שהמטוס חצה את הגבול למזרח גרמניה, שני מטוסים הוזנקו לעברו, ולאחר 11 דקות המטוס הופל. בהמשך אותו היום פנו האמריקאים לסובייטים בבקשה לחפש אחר המטוס ואחר ניצולים. ב-30 בינואר הסובייטים נתנו לאמריקאים גישה לאתר ההתרסקות. גופות הטייסים נשלחו לארצות הברית, ואילו שרידי המטוס נשלחו לברלין. מדיה וקבצים בנושא הפלת מטוס T-39 ב-1964 בוויקישיתוף
טרנמרה

טרנמרה (בהונגרית: Tarnaméra) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בטרנמרה מספר התושבים נמצא בירידה. כך, בשנת 1990 חיו בכפר 1,678 תושבים ובשנת 2021 רק 1,589 תושבים. האזור מיושב לסירוגין מהמאה ה-14 עד ימינו, היישוב עצמו הוזכר לראשונה בכתבים משנת 1334. יהודים חיו בטרנמרה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא טרנמרה בוויקישיתוף אתר האינטרנט הרשמי של טרנמרה נתוני הכפר באתר הלמ"ס ההונגרי תיעוד יהודי טרנמרה שנרצחו בשואה מפקדי האוכלוסין של יהודי הונגריה, 1993
איגנסיו לאקינטנה

איגנסיו חסוס לאקינטנה מארסיקו (בספרדית: Ignacio Jesús Laquintana Marsico; נולד ב-1 בפברואר 1999) הוא כדורגלן אורוגוואי המשחק בעמדת הקשר והקיצוני הימני ברד בול ברגנטינו. לאקינטנה החל את קריירת המשחק שלו בקבוצת הנוער של דפנסור ספורטינג האורוגוואית. ב-8 בספטמבר 2018 ערך את הופעת הבכורה שלו בליגה, בתיקו 1–1 עם סרו. ב-26 באוגוסט 2021 עבר לפניארול, וחתם על חוזה לשתי עונות. הוא ערך את הופעת הבכורה שלו במועדון ב-12 בספטמבר 2021, וב-4 באוקטובר כבש צמד שערי בכורה. איגנסיו לאקינטנה, באתר Transfermarkt איגנסיו לאקינטנה, באתר Soccerway איגנסיו לאקינטנה, באתר WorldFootball.net איגנסיו לאקינטנה, באתר FootballDatabase.eu "Debutante de la 8a fecha". 12 בספטמבר 2018. נבדק ב-4 באוקטובר 2021. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איגנסיו לאקינטנה".
חסוס טרינדאדה

חסוס אמיליאנו טרינדאדה פלורס (בספרדית: Jesús Emiliano Trindade Flores; נולד ב-10 ביולי 1993) הוא כדורגלן אורוגוואי המשחק בעמדת הקשר האחורי והמגן בפניארול. טרינדאדה החל את קריירת המשחק שלו בקבוצת הנוער של ראסינג קלוב האורוגוואית. ב-24 בנובמבר 2012 ערך את הופעת הבכורה שלו בליגה, בהפסד 0–2 לנסיונל. בינואר 2019 הוא עבר לפניארול, אחרי למעלה מ-150 משחקים במדי ראסינג קלוב. חסוס טרינדאדה, באתר Transfermarkt חסוס טרינדאדה, באתר Soccerway חסוס טרינדאדה, באתר WorldFootball.net חסוס טרינדאדה, באתר FootballDatabase.eu חסוס טרינדאדה, באתר ESPN "Racing vs. Nacional - 24 November 2012". נבדק ב-19 באוגוסט 2021. {{cite web}}: (עזרה) "Jesús Trindade, la primera incorporación". 21 בדצמבר 2018. נבדק ב-19 באוגוסט 2021. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חסוס טרינדאדה".
ניגונה של השכונה

"ניגונה של השכונה" הוא שיר שכתב והלחין עוזי חיטמן ויצא לאור בשנת 1976. חיטמן כתב את השיר בעודו משרת בצה"ל. השיר הוא הסתכלות נוסטלגית על ילדותו, ועל שכונת "גבעת נפוליאון" בה הוא גר. השיר הוקלט לראשונה על ידי להקת הפופולים בה היה חבר חיטמן. לאחר מכן הוקלט על ידי יזהר כהן. אמנים נוספים שהקליטו את השיר היו עדנה לב, שלומי שבת במסגרת האלבום עבודה עברית שרים עוזי חיטמן, אבנר גדסי וליאור פרחי. יוסי חרסונסקי, ניגונה של השכונה, באתר יוסימיוזיק ניגונה של השכונה, באוסף המוזיקה הישראלית פינתו של חזי עמיאור בתוכנית קלמן-ליברמן, באתר תאגיד השידור הישראלי, 17 באוקטובר 2021 "ניגונה של השכונה" באתר אקו"ם.
חדר כביסה

חדר כביסה (לעיתים נקרא גם חדר שירות) הוא חדר שמיועד לרכז את האמצעים לכביסה ולתחזוקה של בגדים ומוצרי טקסטיל אחרים. בצורתו הבסיסית ביותר כולל חדר הכביסה מכונת כביסה וכיור ייעודי לכביסה. ציוד נוסף בחדר כביסה יכול להיות מייבש כביסה, מגהץ וקרש גיהוץ, אמצעים לאחסון חומרי ניקוי, שולחן לקיפול בגדים ולעיתים אף ציוד לתפירה. חדר כביסה הכולל את כל הציוד מאפשר את כל היקף הטיפול הנדרש בבגדים - כביסה במכונה וכביסה ידנית של אריגים עדינים, ייבוש הכביסה, גיהוץ וקיפול הבגדים ואף ביצוע תיקונים. חדרי כביסה קיימים הן בבתים פרטיים והן בבתים משותפים. בנוסף, ניתן למצוא חדרי כביסה גם לשימוש האורחים בקמפינג, בבתי מלון (לכביסה עצמית של ציוד המלון), בבסיסי צבא קטנים, ועוד. חדרי כביסה בבתי מגורים מודרניים ניתן למצוא במרתפים, בצמוד למטבח או למוסך, ובסמוך לחדרי השינה. בדירות, נפוץ השימוש במרפסת הצמודה לחדר רחצה כ"מרפסת שירות" המכילה את הציוד לכביסה, ומאפשרת תליית כביסה על מתלה כביסה צמוד אליה. חדר כביסה עשוי להיות חלק מהשטח הציבורי בבניין מגורים, או כאמור לעיל במקומות בהם אין מגורים של קבע. היתרון של חדרי כביסה משותפים הוא שהם מבטלים את הצורך בהקצאת שטח לכביסה בכל הדירות וההשקעה הנדרשת ברכישה ותחזוקת הציוד מתחלקת בין מספר רב של משתמשים. חדרי כביסה משותפים בדרך כלל גדולים יחסית וממוקמים בשטחים "זולים" כבמרתף ועל הגג. בנוסף, הציוד בחדרי כביסה משותפים יהיה מגוון ועמיד יותר. מכבסה מדיה וקבצים בנושא חדר כביסה בוויקישיתוף
מרים ליכטהיים

מרים ליכטהיים (3 במאי 1914 – 27 במרץ 2004) הייתה אגיפטולוגית ילידת טורקיה אמריקאית-ישראלית, הידועה בשל התרגומים שביצעה ממצרית קדומה. מרים נולדה באיסטנבול ב-3 במאי 1914 לריכרד ליכטהיים, יליד גרמניה, פוליטיקאי, פובליציסט ויהודי ציוני מוכר, ולאשתו אירנה, ספרדייה יהודית ששפת האם שלה הייתה יוונית. אחיה הבכור יליד 1912, היה העיתונאי וההיסטוריון ג'ורג' ליכטהיים. מ-1913 עד 1917 היה ריכרד ליכטהיים יורשו של ויקטור ג'ייקובסון, נציג ההסתדרות הציונית העולמית באיסטנבול. עקב חשדות לריגול ולאחר תום מלחמת העולם הראשונה, חזרה משפחת ליכטהיים לגרמניה בשנת 1919. בשנת 1934 עלתה המשפחה לארץ ישראל, שם למדה מרים אצל יעקב פולוצקי באוניברסיטה העברית בירושלים. בתחילת השנה, בכיתה המצרית של פולוצקי היו ארבעה תלמידים; בסוף רק היא נשארה. בתקופתה באוניברסיטה העברית, אביה ריכרד, הפך לנציג ההסתדרות הציונית העולמית בחבר הלאומים, ועבר לז'נבה יחד עם אשתו. הם חזרו לישראל בשנת 1946 לאחר סיום מלחמת העולם השנייה והכרזת העצמאות. בשנת 1941, לאחר סיום לימודיה, נסעה מרים לארצות הברית, שם למדה וקיבלה דוקטורט באגיפטולוגיה מאוניברסיטת שיקגו. תחילה, היא עבדה כספרנית אקדמית באוניברסיטת ייל, ולאחר מכן עברה לאוניברסיטת קליפורניה בלוס אנג'לס, שם הייתה ביבליוגרפית ומרצה על המזרח עד פרישתה בשנת 1974. בשנת 1982 חזרה לישראל, שם לימדה באוניברסיטה העברית בירושלים בה למדה בעבר. היא נפטרה בשנת 2004. בשנת 1973, מרים הוציאה לאור את הכרך הראשון של "ספרות מצרית קדומה" (בקיצור: AEL), עם תרגומי כתבים מתקופות הממלכה הקדומה והתיכונה. ביצירה זו היא מתארת את מקורם והתפתחותם של ז'אנרים ספרותיים שונים במצרים, המבוססים על אוסטרקון, כתובות חקוקות באבן וטקסטים של פפירוס. בשנת 1976 הופיע הכרך השני של הספר, אשר מכיל כתבים של הממלכה המצרית החדשה, ואחריו בשנת 1980 הגיע הכרך השלישי העוסק בספרות האלף הראשון לפני הספירה. אנתולוגיות נפוצות אלה הפכו לקלאסיקות בתחום האגיפטולוגיה, המתארות את ספרות מצרים העתיקה. Memoirs: Hans Jonas, Michigan, 2008 pp. 80–81 Deutsche Biographie, Lichtheim, Richard - Deutsche Biographie, www.deutsche-biographie.de (בגרמנית)
שורש 108

שורש 108 או מין בּוּ (בסינית: 皿部, פיניין: Mǐn bù) הוא השורש המאה ושמונה של הכתב הסיני. פירושו "צלחת", או "כלי קיבול" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים. במילון קאנגשי יש 129 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 108 בוויקישיתוף מאגר Unihan - U+76BF
אגוסטין קאנוביו

אגוסטין קאנוביו גראביס (בספרדית: Agustín Canobbio Graviz; נולד ב-1 באוקטובר 1998) הוא כדורגלן אורוגוואי המשחק בעמדת הקיצוני באתלטיקו פרנאאנסה. קאנוביו גדל במחלקת הנוער של פניקס, וב-30 באוגוסט 2016 ערך את הופעת הבכורה שלו בליגה במדי הקבוצה הבוגרת, בהפסד 0–1 לסרו. ב-9 בינואר 2018 עבר לפניארול. בינואר 2020 שב לפניקס, ובאפריל 2021 שב לפניארול. קאנוביו שיחק בנבחרת הכדורגל עד גיל 20 של אורוגוואי, זכה איתה באליפות אמריקה הדרומית בכדורגל עד גיל 20 והגיע עד לחצי גמר גביע העולם בכדורגל עד גיל 20. ב-27 בינואר 2022 ערך קאנוביו את הופעת הבכורה שלו בנבחרת אורוגוואי, בניצחון 1-0 על נבחרת פרגוואי במסגרת מוקדמות מונדיאל 2022. נכלל בסגל נבחרת אורוגוואי בטורניר מונדיאל 2022. פניארול אליפות אורוגוואי (2): 2018, 2021 הסופר קאפ האורוגוואי (1): 2018 נבחרת אורוגוואי עד גיל 20 אליפות אמריקה הדרומית בכדורגל עד גיל 20 (1): 2017 מדיה וקבצים בנושא אגוסטין קאנוביו בוויקישיתוף אגוסטין קאנוביו, ברשת החברתית אקס (טוויטר) אגוסטין קאנוביו, ברשת החברתית אינסטגרם אגוסטין קאנוביו, באתר Transfermarkt אגוסטין קאנוביו, באתר Soccerway אגוסטין קאנוביו, באתר WorldFootball.net אגוסטין קאנוביו, באתר National Football Teams אגוסטין קאנוביו, באתר FootballDatabase.eu "Fénix vs. Cerro - 30 August 2016". נבדק ב-16 ביולי 2021. {{cite web}}: (עזרה) "Agustín Canobbio se convirtió en nuevo jugador de Peñarol". 11 בינואר 2018. נבדק ב-16 ביולי 2021. {{cite web}}: (עזרה) "19 - Agustín Canobbio". 18 במאי 2017. נבדק ב-16 ביולי 2021. {{cite web}}: (עזרה) Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.